# **PLAN FOR SKOLESTARTERKLUBBENE I SØNDRE LAND-BARNEHAGEN**

**-MED LOKALE TILPASNINGER TIL HOV BARNEHAGE**

Alle skolestartere i Søndre Land skal sitt siste år i barnehagen møte et mangfold av aktiviteter, og tilbys opplevelser og minner de kan ta med seg videre.

Barna forbereder seg på å møte skolen, og skolen forbereder seg på å møte dem! Å bli skolestarter skal være spennende og lærerikt!

**HOVEDFOKUS:**

SOSIAL KOMPETANSE – LÆRING GJENNOM LEK – VARIASJON OG ET MANGFOLD AV AKTIVITETER – MESTRING

Barnehagen skal i samarbeid med foreldre og skolen legge til rette for at barna kan få en trygg og god overgang fra barnehage til skole og eventuelt skolefritidsordning. Barnehagen og skolen bør utveksle kunnskap og informasjon som utgangspunkt for samarbeid om tilbudet til de eldste barna i barnehagen, deres overgang til og oppstart i skolen. Barnehagen må ha samtykke fra foreldrene for å dele opplysninger om enkeltbarn med skolen.

De eldste barna skal få mulighet til å glede seg til å begynne på skolen og oppleve at det er en sammenheng mellom barnehagen og skolen. Barnehagen skal legge til rette for at de eldste barna har med seg erfaringer, kunnskaper og ferdigheter som kan gi dem et godt grunnlag og motivasjon for å begynne på skolen. Barnehagen skal bidra til at barna kan avslutte barnehagetiden på en god måte og møte skolen med nysgjerrighet og tro på egne evner. Barna skal få bli kjent med hva som skjer i skolen og skolefritidsordningen.

Rammeplanen 2017

**RAMMEPLANENS 7 FAGOMRÅDER – HVA SKAL SKOLESTARTER-KLUBBENE VEKTLEGGE?**

Felles årshjul for skolestarterne i kommunen skal bidra til å etablere en felles praksis, og felles fokusområder, men gi stor grad av metodisk og innholdsmessig frihet for de ulike barnehagene, slik at de får utnyttet sin kompetanse og sine nærområder på en god måte.

Planen skal sikre godt innhold i barnehagehverdagene og gi motivasjon til å starte på skolen.

|  |  |  |
| --- | --- | --- |
| MÅNED | TEMA | AKTIVITETSINNHOLD |
| AUGUST  SOMMER | BLI KJENT I SKOLESTARTERKLUBBEN  VENNSKAP – SAMHOLD – INKLUDERING | * Bli kjent-aktiviteter, turliv * Lek i ulike bevegelsesmiljø |
| SEPTEMBER  HØST | BLI KJENT I SKOLESTARTERKLUBBEN FORTSETTER  SANKE FRA NATUREN  BRANNVERN-UKE  PAKKE SEKK OG GÅ PÅ TUR | * Bli kjent-aktiviteter, turliv og lek * Minst en turdag med matlaging på bål * Formingsaktivitet og samlingsstund med tema brannvern * Frukt, bær og naturmaterialer |
| OKTOBER  HØST | TRAFIKK  HØST | * Turer - å ferdes i trafikken * Minst en turdag til annen aktivitetsarena * Lage høstkunst |
| NOVEMBER  HØST | BIBLIOTEK – BØKER OG FORFATTERE  JULEFORBEREDELSER | * Tur til biblioteket * Gjennomføre formingsprosjekt – julegave/julepynt * Bake |
| DESEMBER  VINTER | ADVENT – JUL – TRADISJONER  HØYTIDSFEST | * Lucia * Juleforberedende aktivitet - ventetid * Formingsaktiviteter * Fortsettelsesbok |
| JANUAR  VINTER | VINTERAKTIVITETER | * Lage vinterbilde * Aketur og vinterfriluftsliv |
| FEBRUAR  VINTER | Samenes nasjonaldag  KARNEVAL  VINTER | * Formingsaktiviteter * Vi i verden – ulike land og levemåter * Skidag/akedag med grilling |
| MARS  VÅR | VÆR OG TEMPERATUR  MILJØVERN | * Snø, is, vann og damp – eksperimenter! * Søppel og sortering * Tur – se etter vårtegn og plukke søppel |
| APRIL  VÅR | NATUREN VÅKNER – SÅ OG DYRKE  **SNUSETURER TIL SKOLEN** | * Så og dyrke i vinduskarmen * Sporfri ferdsel |
| MAI  VÅR | 17. MAI  TRAFIKK  **SNUSETURER TIL SKOLEN – bli kjent-dager** | * Felles tur på tvers av barnehager. * Trafikkturer * SKOLEBESØK ☺ |
| JUNI  SOMMER | Å GRU-GLEDE SEG – OVERGANGER  **LÆRER BESØKER BARNEHAGEN**  **FADDER-BREV og FADDER-BESØK**  **HADET, BARNEHAGEN! HEI, SKOLEN!** | * Vi «flytter ut» av barnehagen * **AVSLUTNINGSFEST!** |